CELEX: 62018TN0147
Language: da
Date: 2018-03-01 00:00:00
Title: Sag T-147/18: Sag anlagt den 1. marts 2018 — APG Intercon m.fl. mod Rådet m.fl.

14.5.2018   
            
            
               DA
            
            
               Den Europæiske Unions Tidende
            
            
               C 166/36
            
         Sag anlagt den 1. marts 2018 — APG Intercon m.fl. mod Rådet m.fl.
   (Sag T-147/18)
   (2018/C 166/46)
   Processprog: engelsk
   
      Parter
   
   
      Sagsøgere: APG Intercon Ltd (Nicosia, Cypern) og 147 andre (ved advokaterne A. Markides, K. Scordis, A. Gavrielides, C. Velaris og C. Velaris samt ved A. Robertson, QC (Queen’s Counsel), og barrister G. Rothschild)
   
      Sagsøgte: Rådet for Den Europæiske Union, Europa-Kommissionen, Den Europæiske Centralbank, Eurogruppen (ved Rådet for Den Europæiske Union) og Den Europæiske Union (ved Europa-Kommissionen)
   
      Sagsøgernes påstande
   
   
               —
            
            
               De sagsøgte tilpligtes at betale sagsøgerne de beløb, der fremgår af bilaget til stævningen med tillæg af de renter, der påløber fra den 26. marts 2013 indtil domsafsigelsen, som kompensation for det tab, der er lidt som følge af Eurogruppens afgørelser om afvikling af Cyprus Popular Bank Public Co Ltd (»Laiki Bank«), bail-in foretaget af Bank of Cyprus Public Company Limited (»Bank og Cyprus«) og salget af de nævnte bankers aktiver og forretninger i Grækenland, og/eller som følge af den likviditetsstøtte, som er tilkendt Laiki Bank med samtykke fra Den Europæiske Centralbank, og den efterfølgende overførsel af denne støtte til Bank of Cyprus efter Den Europæiske Centralbanks anvisninger.
            
         Subsidiært:
   
               —
            
            
               Det fastslås, at de sagsøgte har pådraget sig et ansvar uden for kontraktforhold, og det fastsættes, hvilken procedure der skal følges med henblik på at fastslå det tab, som sagsøgerne faktisk har lidt, og som kan godtgøres.
            
         Under alle omstændigheder:
   
               —
            
            
               De sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               Det første anbringende vedrører tilsidesættelse af det grundlæggende princip om ligebehandling og forbud mod forskelsbehandling:
               
                           —
                        
                        
                           Der blev begået en ulovlig forskelsbehandling mellem Laiki Banks kreditorer og/eller mellem Bank of Cyprus’ kreditorer som følge af foranstaltninger truffet af Den Europæiske Unions institutioner.
                        
                     
                           —
                        
                        
                           De nævnte overtrædelser var tilstrækkeligt alvorlige, for så vidt som institutionerne åbenbart og groft overskred grænserne for deres skøn.
                        
                     
                           —
                        
                        
                           Der er en direkte årsagsforbindelse mellem disse overtrædelser og det tab, som sagsøgerne har lidt.
                        
                     
         
               2.
            
            
               Det andet anbringende vedrører overtrædelse af det grundlæggende princip om beskyttelse af ejendomsrettigheder:
               
                           —
                        
                        
                           De indskydende sagsøgere er blevet frataget deres ejendomsrettigheder som følge af foranstaltninger truffet af Den Europæiske Unions institutioner.
                        
                     
                           —
                        
                        
                           De indskydende sagsøgere har ikke fået en rimelig kompensation for det deraf følgende tab, hvilket udgør en overtrædelse af det grundlæggende princip om beskyttelse af ejendomsrettigheder.
                        
                     
                           —
                        
                        
                           De nævnte overtrædelser var tilstrækkeligt alvorlige, idet institutionerne åbenbart og groft overskred grænserne for deres skøn.
                        
                     
                           —
                        
                        
                           Der er en direkte årsagsforbindelse mellem disse overtrædelser og det af sagsøgerne lidte tab.